සේපාල ආටිගල

ජෙනරාල් දේශමාන්‍ය දොන් සේපාල ආටිගල, LVO, ADC, idc, psc, SLAC (1922 – 2001 ජනවාරි) ශ්‍රී ලංකා හමුදා නායකයකු, සමාජ සේවකයකු සහ රාජ්‍ය තාන්ත්‍රිකයෙකු විය. ශ්‍රී ලංකා හමුදාපති ධූරය වැඩිම කලක් (1967–1977) දැරූ පුද්ගලයා වන ඔහු ඉන් ආරක්ෂක අමාත්‍යාංශ නිත්‍ය ලේකම්වරයා හා එක්සත් රාජධානියේ ශ්‍රී ලාංකික මහ කොමසාරිස් ලෙස ද පත් විය. 

ඔහු වඩාත්ම සඳහන් කරනු ලබන්නේ '71 කැරුල්ල මැඩ පැවත්වීම සම්බන්ධව වන අතර එය මාස කිහිපයක් ඇතුළත මැඩ පැවත්වූයේ තරු සතරේ ජනරාල්වරයකු බවට උසස් කෙරුණු පළමු ශ්‍රී ලාංකික හමුදා නිළධාරියා බවට ද පත්වෙමිනි. ඔහු "සන්නද්ධ බලකායන්ගේ පියා"  ලෙස හඳුන්වනු ලබන අතර 1953 දෙවන එළිසබෙත් රැජිනගේ ඔටුනු පැළඳවීමේ දී ඇගේ අයිකේරිවරයා විය.

 අධ්‍යාපනය 
සේපාල ආටිගල කොළඹ රාජකීය විද්‍යාලයේ ඉගෙනුම ලැබූ අතර මලල හා රග්බි යන ක්‍රීඩා දෙකටම දක්ෂතා පෙන්වූ ඔහු එහි රාජකීය ශිෂ්‍යභට බලකායේ () ජ්‍යේෂ්ඨ සාජන්වරයා හා පාසලේ ප්‍රධාන ශිෂ්‍ය නායක බවට ද පත්විය. ඉන් පසුව ඔහු ඉගෙනුම සඳහා සිලෝන් විශ්වවිද්‍යාලයට () ඇතුළත් විය.Last post for two Generals ඔහු කැම්බර්ලිහි මාණ්ඩලික විද්‍යාලයෙන් () 1953 දී ද අධිරාජ්‍ය ආරක්ෂක විද්‍යාලයෙන් 1966 දී ද උපාධි ලද්දේ ය.

 හමුදා වෘත්තීමය දිවිය 
දෙවන ලෝක යුද්ධය ආරම්භ වීමත් සමඟ රජුගේ කොමිසමක් සොයමින්, ඔහු 1941 දී දියතලාවේ පැවති මූලික නිලධාරී පුහුණුවෙන් පසු හමුදා විසිර යාමේ පෙළපාලියේදී කැඩෙට් නිලධාරියෙකු ලෙස ගෞරවනීය කඩුව ලබා ගනිමින් සම්බන්ධ වූ අතර, ලංකා සැහැල්ලු පාබල හමුදාවේ දෙවන ලුතිනන්වරයෙකු ලෙස අධිකාරියට පත් වූ අතර ඉන්දියාවේ උසස් පුහුණුවක් ලැබීය.

යුද්ධයෙන් පසුව, ඔහුව විසුරුවා හරින ලද අතර සහකාර ඇඟළුම් පාලකයෙකු හා සහකාර ආනයන අපනයන පාලකයකු ලෙස සේවය කළේය.

1949 නව සිලෝන් හමුදාව පිහිටුවීමත් සමඟ ඔහු එයට සම්බන්ධ වූ අතර සිලෝන් සැහැල්ලු පාබල හමුදාවේ නිත්‍ය නිළධාරියෙකු ලෙස 1 වන භට කණ්ඩායමේ ලුතිනන්වරයෙකු ලෙස පත් කරනු ලැබුණු අතර පසුව ප්‍රධාන කාර්යමණ්ඩලයේ මාණ්ඩලික නිළධාරී ලෙස පත් කරන ලද අතර එදිනම කපිතාන් තනතුරට ද උසස් කරනු ලැබුණි. 1950 දී ඔහු සිලෝන් ආණ්ඩුකාර සෝල්බරි ස්වාමිට කඳවුරු සහායක (Aide-de-camp හෝ ADC) ලෙස පත් කරන ලද අතර 1952 දී මේජර් තනතුරට උසස් කරන ලදී.

1952 මැද වෝර්මිනිස්ටර්හි පාබල හමුදා පාසලෙහි (School of Infantry, Warminster) සමාගම් අණ දෙන නිළධාරීන්ගේ (Company Commanders') පාඨමාලාවක් හා ගොඩබිම් හා ගඟන යුධ අභ්‍යාස පාසලේ (School of Land/Air Warfare) ගොඩබිම්/ගඟන යුධ කටයුතු (Land/Air Warfare) පාඨමාලාවක් හැදෑරුවේ ය. ඉන් පසුව ඔහු ජර්මනියේ පිහිටි රජුගේ ස්වකීය යෝක්ෂයර් සැහැල්ලු පාබල හමුදාවේ (King's Own Yorkshire Light Infantry) 1 වන සේනාංකයට අනුයුක්ත කරන ලදුව යුරෝපයේ NATO හමුදා සමඟ සේවය කළේ ය.

1953 දී ඔහු හමුදා මූලස්ථාන ප්‍රධාන කාර්යමණ්ඩල පත්වීම හැරදමා ඔහු කැම්බර්ලිහි මාණ්ඩලික විද්‍යාලයට යාමට (Staff College, Camberley) එක්සත් රාජධානියට පිටත් වූ අතර පසුව පළමු වන රැජිනගේ අශ්වාරෝහක ආරක්ෂකයන්ගේ ඒකකයට (1st The Queen's Dragoon Guards) පත් කරනු ලැබුණි. මෙම කාලය අතරතුර ඔහු දෙවන එළිසබෙත් රැජිනගේ ඔටුනු පැළඳවීමේ දී ඇයට අයිකේරිවරයා ලෙස පත් කරන ලද අතර එක්සත් රාජධානියේ සිටින සිලෝන් මහකොමසාරිස්වරයාට හමුදා සම්බන්ධීකාරක ලෙස සේවය කළේ ය. ඔහුගේ සිලෝන් වෙත නැවත පැමිණීමත් සමඟ ඔහු එචිලන් බැරැක්කයේ අණ දෙන නිළධාරී ලෙස පත් විය.

1955 ඔක්තෝබර් 10 වන දින, ඩී.එස්. ආටිගල විසින් 1 වන රැජිනගේ ඩ්‍රැගන් ගාඩ්ස් හි අනුප්‍රාප්තිකව ලංකා හමුදාවේ අශ්වාරෝහක හස්තය ලෙස 1 වන ඔත්තු බැලීමේ (රෙක්සි) බලඝණය පිහිටුවන ලදී. 1955 දෙසැම්බර් 17 වන දින මේජර් ආටිගලගේ නායකත්වයෙන් යුත් ඒකාබද්ධ සේවා බෞද්ධ මෙහෙයුමක්, බුද්ධ ජයන්ති සැමරුම් උත්සවයේදී ලංකාවේ සන්නද්ධ හමුදා නියෝජනය කිරීම සඳහා බෝ පැළයක් සමඟින් බුරුමය බලා පිටත්ව ගියේය. 1958 දී, රෙක්සි බලඝණය රෙජිමේන්තුවක් දක්වා පුළුල් කරන ලද අතර, ආටිගල එහි පළමු අණදෙන නිලධාරියා ලෙස ලුතිනන් කර්නල් තනතුර සමඟ පත් කරන ලදී. 1 වන ඔත්තු බැලීමේ රෙජිමේන්තුව ලංකා සන්නාහ සන්නද්ධ බලකායේ හරය බවට පත්විය.

 මූලාශ්‍ර 

ප්‍රවර්ගය:1922 උපත්
ප්‍රවර්ගය:2001 මරණ